QABEL TAGĦFAS IL-ĦABEL Qabel tagħfas il-ħabel mal-gerżuma, jew titla' fuq ix-xifer tal-Barrakka, jew tibla' l-mediċina misterjuża: Aqtagħhom kollha l-petali tal-warda bi-iva u l-le; l-irdumijiet imwiegħra inżilhom wieħed wieħed sa ma tegħja; itlagħhom il-għoljiet sakemm id-dinja tinfirex taħtek; il-moħbiet. ta' l-ibħra iġrihom sa ma l-kaxxa ta' l-ossiġnu tiżvojta w inti titla' fuq wiċċ l-ilma; u imxi mat-triqat u l-pjazez kollha li jwasslu għal xi mkien. Iżda tistenninix li niġi miegħek. Ma' l-ewwel skoss li nagħti n-nifs jinqata' u mmut qabel iż-żmien. 8- ta' Settembru, 1971.